OzLabs/hebrew-wiki-articles huggingface dataset:
ג'סי ג'יין

סינתיה אן האוול הידועה בשם הבמה ג'סי ג'יין (באנגלית: Jesse Jane; 16 ביולי 1980 – 24 בינואר 2024) הייתה שחקנית בסרטים פורנוגרפיים ודוגמנית אמריקאית. במהלך הקריירה שלה בתעשיית הסרטים הפורנוגרפיים זכתה ג'יין להצלחה משמעותית וזכתה בפרסים רבים לרבות 9 פרסי AVN.

היא הפכה לאחת מכוכבות הקולנוע הבודדות למבוגרים שעברו בהצלחה לתפקידי קולנוע וטלוויזיה מיינסטרים.

== ביוגרפיה ==
ג'יין נולדה בשם סינתיה אן האוול ב-16 ביולי 1980, בפורט וורת', טקסס, ארצות הברית. על פי ראיון שנתנה ב-2006 ל- אוקלהומה גזט משפחתה עברה בילדותה לאזור אוקלהומה סיטי, שם עבדו הוריה בבסיס חיל האוויר האמריקאי טינקר. בשנת 1998 סיימה בהצטיינות את לימודיה בתיכון מור.<ref name="Tumin 2024"></ref><ref name="Cooper 2006"></ref>

== קריירה ==
היא החלה את הקריירה שלה כדוגמנית למותגים קמעונאיים. בהמשך השיגה תפקיד בפרסומת של רשת המסעדות הוטרס. היא עלתה בסולם הדרגות בארגון הוטרס, ובסופו של דבר הגיעה לתפקיד רכזת ההדרכה האזורית. מאוחר יותר היא קיבלה את ההחלטה לעבור לקריירה במשרה מלאה כדוגמנית ביקיני של המותג הוואי טרופי.<ref name="Tumin 20242"></ref>

ג'יין חתמה על חוזה בלעדי עם חברת הפקת סרטי המבוגרים Digital Playground בין השנים 2002 ו-2014.<ref name="Hayes 2024"></ref>

בין השנים 2006–2007 הנחתה ג'יין מספר תוכניות לייט-נייט בערוץ פלייבוי.

בשנים 2005 ו-2008 שיחקה תפקיד ראשי בשני סרטי הרפתקאות פורנוגרפים "פיראטים" , ופיראטים 2 אשר היו לסרטי הפורנוגרפיה היקרים ביותר שהופקו אי פעם. הסרטים זכו להצלחה רבה ואף הופצו בסיווג R (מותרים לצפייה מגיל 16).

בשנים 2011 ו-2014 היא הוכתרה על ידי CNBC כאחת מ-12 הכוכבות הפופולריות ביותר בפורנו.<ref name="Morris 2011"></ref><ref name="Morris 2014b"></ref>

ג'יין ערכה גם מספר הופעות בסרטי וסדרות מיינסטרים, היא הופיעה הופעת קמע בסרט "סטארסקי והאץ'" וכן בעונה השנייה של סדרת הטלוויזיה הפמליה. בשנת 2006 הופיעה בתוכנית האירוח של ג'יי לנו. ב-2010 גילמה תפקיד קטן של מפתה בסרט "להתחיל את המשחק".

בסרט תיעודי של CNBC משנת 2009 בשם "Porn: Business of Pleasure", ג'יין היא המוקד של הקטע האחרון בן שש הדקות, המפרט את הקריירה שלה ואת חייה מחוץ לתעשיית הפורנו.<ref name="Lee 2009"></ref> מאוחר יותר באותה שנה היא הופיעה בסרט "Middle Men".<ref></ref> בשנת 2011 היא הופיעה בסרט "בוקי לארסון: נולד להיות כוכב".<ref name="Hayes 20242"></ref>

בינואר 2017 הודיעה על פרישתה מעסקי הפורנוגרפיה לאחר שני עשורים. אם כי היא חזרה לזמן קצר ב-2019 כדי לצלם את הסצנה הבין-גזעית הראשונה שלה עבור Blacked.com.<ref name="Dickson 2024"></ref><ref></ref>

== חיים אישיים ומותה ==
ג'יין הצהירה כי היא ביסקסואלית בשנת 2000, בגיל 19 ילדה את בנה היחיד.

בין השנים 2005–2012 הייתה נשואה לשחקן הפורנוגרפיה ריק פטריק.

ג'יין סיפרה בראיון בתוכניתו של הווארד סטרן משנת 2004 כי היא עברה כריתת רחם לאחר שחלתה בסרטן צוואר הרחם.

ב-24 בינואר 2024, היא ובן זוגה נמצאו מתים בביתם באוקלהומה לאחר שנטלו מנת יתר של סמים.

== קישורים חיצוניים ==

* [http://www.adultfilmdatabase.com/actor/jesse-jane-30333/ ג'סי ג'יין], במסד הנתונים של סרטי מבוגרים
* 

== הערות שוליים ==

קטגוריה:שחקניות פורנוגרפיה אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:ביסקסואליות אמריקאיות
קטגוריה:דוגמניות אמריקאיות
קטגוריה:דוגמנים אמריקאים
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
קטגוריה:אמריקאיות שנפטרו ב-2024
קטגוריה:אמריקאים שנפטרו ב-2024
אלעד ירד אל הירדן

"אלעד ירד אל הירדן" הוא שיר שכתב והלחין אברהם זיגמן וביצעה במקור להקת פיקוד דרום.

== רקע ==
בספטמבר 1970 פרץ עימות צבאי בין צבא ירדן לארגונים פלסטינים שכונה ספטמבר השחור, בעקבות אי הסכמתם להיות כפופים לכללי המשטר, פעולות טרור שביצעו במדינה, איומם על יציבות המשטר וניסיונם להתנקש בחיי המלך חוסיין. בעקבות מצבם הקשה של הארגונים הפלסטינים בעימות, חצו כוחות סורים את הגבול ופלשו למדינה. המלך חוסיין פנה בבהילות לידידותיו ארצות הברית ובריטניה על מנת שאלה יחישו לו סיוע. ארצות הברית שלא הייתה יכולה לשנע כוחות במהירות לאזור, פנתה לישראל על מנת שזו תסייע לירדנים. בעקבות כך גייסה ישראל כוחות צבא רבים, ביניהם כוחות מילואים ששהו בגבול ישראל-ירדן.

המוזיקאי אברהם זיגמן צוות לשייקה אופיר במטרה לשמח חיילים שגויסו. זיגמן שאל את אופיר לשלומו של בנו אלעד אותו הכיר מלהקת הצנחנים. שייקה אופיר השיב: "אלעד ירד אל הירדן" כשכוונתו שבנו גויס בשל המתיחות. משפט זה מצא חן בעייני זיגמן והוא החליט לשלב את המשפט בשיר. כשזיגמן כתב את השיר הוא נתקל בקושי בהלחנת השורה המקורית שכתב "למלוח אותו הריח ממש כמו בראשונה". לבקשת נעמי שמר שאמרה לו 'ריח המלוח הוא שלי' כשכוונתה היא לשירה חורשת האקליפטוס, שינה זיגמן את המילה המלוח למילה הרדוף וכך הסתדרו המילים עם ההלחנה. בשיר יש הרמזים שמקורם בתנ"ך: אבני קלע מקורו בסיפור דוד וגוליית המקראי, ואבני גזית הן אבנים מהן בנה שלמה המלך את בית המקדש.

את השיר ביצעה בשנת 1972 להקת פיקוד הדרום במסגרת תוכניתה "מדרום תפתח הטובה", והסולנית הייתה אביבה אבידן. דודו זכאי ביצע גם הוא את השיר.

בשנת 2012 הלך אלעד אופיר לעולמו.

== קישורים חיצוניים ==

* [https://www.gavisho.com/אלעד-ירד-אל-הירדן אלעד ירד אל הירדן] באתר האינטרנט של עופר גביש
* 

== הערות שוליים ==

קטגוריה:שירי 1970
קטגוריה:סינגלים מ-1970
קטגוריה:שירי להקת פיקוד הדרום
קטגוריה:שירי דודו זכאי
קטגוריה:שירי שלישיית המעפיל
קטגוריה:שירים בעברית
קטגוריה:שירים על נהר הירדן
יחסי אזרבייג'ן–לאוס

שגריר לאוס החדש באזרבייג'ן מגיש את [[כתב האמנה שלו לנשיא אזרבייג'ן אילהם אלייב, 2019]]
יחסי אזרבייג'ן–לאוס הם היחסים הדיפלומטיים שבין הרפובליקה של אזרבייג'ן לבין הרפובליקה הדמוקרטית העממית של לאוס.

== סקירה כללית ==
היחסים הדיפלומטיים בין המדינות כוננו ב-22 במאי 1995. ב-23 בדצמבר 2013, ענר לאשין אוגלו, שגריר אזרבייג'ן בווייטנאם, מונה לשגריר אזרבייג'ן בלאוס.

בשנת 2017, ממשלת אזרבייג'ן וממשלת לאוס חתמו על הסכם בדבר ביטול דרישות הדרכונים הדיפלומטיים. כמו כן, במהלך הדיון, שרי הממשלות הדגישו את החשיבות והשפעת שיתוף הפעולה בתחומי הכלכלה, החינוך, הספורט והתרבות בין המדינות. כמו כן, השרים הביעו רצון בחילופי ביקורים מדרג גבוה על מנת לקדם את היחסים הדו-צדדיים בין המדינות.

== ייצוג ==
* לאוס אינה מיוצגת באזרבייג'ן, הן בדרג השגרירות והן בדרג הקונסולרי.
* אזרבייג'ן אינה מיוצגת בלאוס, הן בדרג השגרירות והן בדרג הקונסולרי.

==קישורים חיצוניים==

== הערות שוליים ==
פונטן-דה-ווקלוז

פונטן דה ווקלוז (בצרפתית: Fontaine-de-Vaucluse, תרגום: המעיין של ווקלוז) הוא כפר וקומונה במחוז ווקלוז שבדרום צרפת. ידוע בשל המעיין בעל השפיעה הגדולה הנובע בו.

==היסטוריה==
===העת העתיקה===
מקור המים השופע משך התיישבות אנושית כבר מתקופות קדומות והיה מושא פולחן חשוב. במקום נמצאו שרידים מהתקופה הנאוליתית. נהר הסוֹרְג שימש כדרך מסחר עבור היוונים של מסליה ובהמשך את הרומאים.

===ימי הביניים===
הטירה שמעל לכפר נבנתה במאה ה-7. במאה ה-10 הוקם מנזר במקום. המנזר נהרס במאה ה-11, אולם מאוחר יותר נבנה מחדש.

המשורר פטרארקה חי בכפר בשנים 1337 עד 1349 (לפי מקור אחר מ-1339 עד 1353). שם כתב את שירי הקנסיונרה (Canzoniere).

בחג המולד של 1353 נכנסה חבורה של בוזזים לכפר והעלתה אותו באש. הכפר יושב מחדש רק במאה ה-15.

===העת החדשה===
בזכות שפע המים הפך פונטן דה ווקלוז למרכז חשוב של תעשיית הנייר. טחנת הנייר הראשונה הוקמה במאה ה-15, האחרונה נסגרה ב-1974.

==המעיין==
המעיין, שהכפר קרוי על שמו, הוא המעיין בעל השפיעה הגדולה ביותר בצרפת, בין 630 ל-700 מיליון מ"ק לשנה (לשם השוואה, שפיעת מעיינות הדן היא כ-240 מיליון מ"ק לשנה). השפיעה חזקה במיוחד בתקופה קצרה באביב באורך של כחמישה שבועות, המתחילה בדרך כלל בחודש מרץ. המעיין מהווה מוצא יחיד לאקוויפר קרסט המשתרע על שטח של 1,100 קמ"ר.

במשך שנים רבות לא היה ידוע גודלו האמיתי של האגם התת-קרקעי. צוללנים שצללו בו השתמשו ברובוטים שחקרו את עומקו של האגם. רק בשנת 1985 התברר העומק של הסיפון הראשי - 308 מטר.

==אתרי הכפר==
* נביעת נהר הסורג (Sorgue)
* שרידי הטירה מהמאה השביעית המתנוססים מעל הכפר
* בית פטררקה
* מוזיאון הנייר, הממוקם בטחנת הנייר האחרונה שפעלה במקום

===גלריה===
<gallery>
תמונה:Castle Fontaine de Vaucluse by JM Rosier.jpg|שרידי המצודה המתנוססים מעל לכפר.
תמונה:La Sorgue le 31 mai 2008 avec une hauteur de 1,53 mètres à Fontaine de Vaucluse.JPG|נהר הסורג בזרימה חזקה.
תמונה:Fontainedev.jpg|מעיין הסורג בשפל.
תמונה:Fontaine de Vaucluse - Musée Pétrarque.JPG|מוזיאון פטרארקה.
תמונה:Fontaine de Vaucluse - Moulin.JPG|טחנת נייר.
</gallery>

==קישורים חיצוניים==

* 
* [https://web.archive.org/web/20180603191846/http://www.ssfv.fr/ ההיסטוריה של החקר התת-קרקעי של הנביעה (צרפתית)]
* http://www.horizon-provence.com/fontaine-de-vaucluse/index_english.htm אתר התיירות של פונטן דה ווקלוז (אנגלית)]

קטגוריה:פרובאנס-אלפ-קוט ד'אזור: יישובים
ריק ארונברג

ריק ארונברג (באנגלית: Rick Aronberg) הוא שחיין יהודי-אמריקאי בעבר. אלוף המכביות (השתים-עשרה 1985 והשלוש-עשרה 1989) בעל 9 מדליות זהב.

== ביוגרפיה ==
ארונברג למד באוניברסיטת קלמסון, בקרוליינה הדרומית.

בתחרויות השחייה של המכביה ה-12 שנערכו בשנת 1985, זכה ארונברג ב-4 מדליות זהב ובתואר השחיין המצטיין של המכביה. מדליות זהב, במשחה ל-200 מטר חופשי בתוצאה של 1:54.71 דקות, לפני שגב פורת מישראל (1:55.23 דקות) ופול פיש מארצות הברית (1:55.31 דקות), במשחה ל-400 מטר חופשי בשיא מכביה חדש של 4:00.63 דקות, לפני דניאל יזרעאל מארצות הברית (4:03.16 דקות) ושגב פורת (4:03.37 דקות), במשחה ל-1500 מטר חופשי בשיא מכביה חדש של 15:55.39 דקות, לפני ג'פרי קובין מארצות הברית (16:03.78 דקות) ודניאל יזרעאל ובשמחה שליחים 4x200 מטר חופשי בשיא מכביה חדש של 7:43.17 דקות, לפני ישראל (7:50.61 דקות).	

בתחרויות השחייה של המכביה ה-13 שנערכו בשנת 1989, זכה ארונברג ב-5 מדליות זהב, במשחה ל-200 מטר חופשי בשיא מכביה חדש של 1:52.51 דקות, לפני ג'ון ויטצ'ל מארצות הברית (1:53.68 דקות) ויואב ברוק מישראל (1:54.78 דקות), במשחה ל-400 מטר חופשי בשיא מכביה חדש של 3:55.64 דקות, לפני רז דר מישראל (4:00.54 דקות) ושגב פורת מישראל (4:01.97 דקות), במשחה ל-1500 מטר חופשי בשיא מכביה חדש של 15:37.66 דקות, לפני רז דר (16:11.87 דקות ) וג'ון ויטצ'ל (16:22.50 דקות), במשחה שליחים 4x100 מטר חופשי בשיא מכביה חדש של 3:28.27 דקות, לפני ישראל (3:31.05 דקות) וקנדה (3:42.64 דקות) ובמשחה שליחים 4x200 מטר חופשי בשיא מכביה חדש של 7:36.57 דקות, לפני ישראל (7:39.99 דקות) וקנדה (8:17.29 דקות).

== קישורים חיצוניים ==

== הערות שוליים ==

קטגוריה:שחייני חופשי
קטגוריה:שחיינים יהודים אמריקאים
קטגוריה:אלופי המכביה: שחיינים
נבחרת יוון בכדורגל חופים

הנבחרת הלאומית של יוון בכדורגל חופים מייצגת את יוון בתחרויות כדורגל חופים בינלאומיות ונמצאת בפיקוחה של התאחדות הכדורגל היוונית.

==הסגל הנוכחי==
סגל נכון לאליפות אירופה בכדורגל חופים 2018

מאמן: ג'יאלסאקיס ניקולאוס

==שיא תחרותי==
===מוקדמות גביע העולם בכדורגל חופים (אופ"א)===

{| class="wikitable" style="text-align: center;font-size:90%;"
!colspan=11|מאזן מוקדמות גביע העולם בכדורגל חופים
|-
!width=125|שנה
!width=150|סיבוב
!width=35|משחקים
!width=35|ניצחונות
!width=35|ניצחונות בהארכה
!width=35|ניצחונות בפנדלים
!width=35|הפסדים
!width=35|שערי זכות
!width=35|שערי חובה
!width=35|הפרש שערים
!width=35|נקודות
|-
| 2008 || - || 5 || 1 || 1 || 0 || 3 || 13 || 17 || 4- || 5
|-
| 2009 || - || 2 || 0 || 0 || 0 || 2 || 8 || 12 || 4- || 0
|-
| 2011 || - || 4 || 2 || 0 || 0 || 2 || 22 || 21 || 1+ || 6
|-
| 2013 || - || 4 || 1 || 0 || 0 || 3 || 16 || 19 || 3- || 3
|-
| 2015 || - || 8 || 1 || 0 || 0 || 7 || 27 || 38 || 11- || 3
|-
| 2017 || - || 8 || 3 || 0 || 0 || 5 || 27 || 37 || 10- || 9
|-
| 2019 || - || - || - || - || - || - || - || - || - || -
|-
!סך הכל || 6/7 || 31 || 8 || 1 || 0 || 22 || 113 || 144 || 31- || 26
|}

==הישגים==
גביע אירופה בכדורגל חופים
* מקום רביעי (1): 2014

==קישורים חיצוניים==
* [https://www.beachsoccer.com/teams/Greece דף הנבחרת] באתר הרשמי של כדורגל החופים
* [http://bsrussia.com/profiles/teams/75 דף הנבחרת] באתר הרשמי של כדורגל החופים 

יוון
קטגוריה:יוון: כדורגל
קטגוריה:נבחרות יוון
יחסי אזרבייג'ן–מאלי

נשיא אזרבייג'ן [[אילהם אלייב נפגש עם נשיא מאלי איברהים בובאכר קיטה בעת ביקור האחרון באזרבייג'ן, 2017]]
יחסי אזרבייג'ן–מאלי הם היחסים הדיפלומטיים שבין הרפובליקה של אזרבייג'ן לבין רפובליקת מאלי.

היחסים הדיפלומטיים בין אזרבייג'ן למאלי כוננו רשמית ב-26 בנובמבר 1996. ב-10 בפברואר 2010, שגריר מאלי הציג את כתב האמנתו לנשיא אזרבייג'ן. ב-27 פברואר 2013, טריק אלייב, מונה לשגריר אזרבייג'ן במאלי.

== יחסים כלכליים ==
* בשנת 2016, שווי הסחורה שיוצאה מאזרבייג'ן למאלי הגיעה לסך 552 אלף דולר אמריקאי והיא כללה כלי רכב משוריינים, תפוחים, אגסים, בצל, פרי הדר, מיצי פירות ועוד. בשנת 2011, שווי הסחורה שיוצאה מאזרבייג'ן למאלי הגיעה לסך 44.7 אלף דולר אמריקאי והיא כללה תפוחים, אגסים וצינורות גומי.
* בשנת 2015, שווי הסחורה שיוצאה ממאלי לאזרבייג'ן הגיעה לסך 1.21 אלף דולר אמריקאי והיא כללה שנאים חשמליים בלבד. בשנת 2010, שווי הסחורה שיוצאה ממאלי לאזרבייג'ן הגיעה לסך 13.9 אלף דולר אמריקאי והיא כללה מכונות חפירה בלבד.

== ייצוג ==
* אזרבייג'ן אינה מיוצגת במאלי, הן בדרג השגרירות והן בדרג הקונסולרי. השגרירות המייצגת את אזרבייג'ן נמצאת ברבאט, בירת מרוקו.
* מאלי אינה מיוצגת באזרבייג'ן, הן בדרג השגרירות והן בדרג הקונסולרי. השגרירות המייצגת את מאלי נמצאת במוסקבה, בירת רוסיה.

== ראו גם ==
* יחסי אזרבייג'ן–אלג'יריה
* יחסי אזרבייג'ן–אנגולה

==קישורים חיצוניים==

== הערות שוליים ==
יחסי אזרבייג'ן–ניגריה

שגריר ניגריה יאקובו סנטורקי סוליימן (משמאל) מגיש לנשיא אזרבייג'ן [[אילהם אלייב את כתב ההאמנה שלו, נובמבר 2021]]
יחסי אזרבייג'ן–ניגריה הם היחסים הדיפלומטיים שבין הרפובליקה של אזרבייג'ן לבין הרפובליקה הפדרלית של ניגריה.

ניגריה הכירה בעצמאות אזרבייג'ן ב-11 במרץ 1992. ב-1 בדצמבר 2012, אלהאג'י טוקור מונה לשגריר ניגריה באזרבייג'ן לאחר שהציג את כתב האמנתו לנשיא אזרבייג'ן. ב-22 באוקטובר 2007, מנהל הארכיון הניגרי ביקר באזרבייג'ן.

== יחסים כלכליים ==
* בשנת 2016, שווי הסחורה שיוצאה מניגריה לאזרבייג'ן הגיעה לסך 15.3 אלף דולר אמריקאי והיא כללה מכונות בעלות פונקציה אחת, רהיטים, כלי בית מברזל, פעמונים וקישוטים ממתכת ושטיחים. באותה שנה, שווי הסחורה שיוצאה מאזרבייג'ן לניגריה הגיעה לסך 41.2 אלף דולר אמריקאי והיא כללה שנאים, לוחות בקרה חשמליים, מנועים, ציוד לסקירה ועוד.
* בשנת 2015, שווי הסחורה שיוצאה מניגריה לאזרבייג'ן הגיעה לסך 8.98 אלף דולר אמריקאי והיא כללה בושם צמחים בלבד. באותה שנה, שווי הסחורה שיוצאה מאזרבייג'ן לניגריה הגיעה לסך 10.6 אלף דולר אמריקאי והיא כללה חלקי חילוף.

== ייצוג ==
* ניגריה מיוצגת באזרבייג'ן על ידי שגרירות שהיא מחזיקה בבאקו, בירת אזרבייג'ן.
* אזרבייג'ן מיוצגת בניגריה על ידי שגרירות שהיא מחזיקה באבוג'ה, בירת ניגריה.

== ראו גם ==
* יחסי אזרבייג'ן-מאלי
* יחסי אזרבייג'ן-אלג'יריה

==קישורים חיצוניים==

== הערות שוליים ==
ולדימיר ניבזורוב

ולדימיר מיכאלוביץ' ניבזורוב (ברוסית: Владимир Михайлович Невзоров; נולד ב-5 באוקטובר 1952) הוא ג'ודוקא עבר רוסי, אלוף אולימפי ממונטריאול 1976 ואלוף העולם משנת 1975.

==ביוגרפיה==
במרץ 1972, ניבזורוב השתתף באליפות אירופה לנוער שנערכה בלנינגרד שבמדינת הולדתו וזכה במדליית הזהב בקטגוריית המשקל עד 70 ק"ג כאשר גבר בגמר על אלן לנדאר הצרפתי. בשנת 1975, ניבזורוב התחרה באליפות העולם שנערכה בווינה וזכה במדליית הזהב. בשמינית הגמר הוא ניצח את רוברט וארגה הרומני, ברבע הגמר הוא ניצח את קארוי מולנר ההונגרי ובחצי הגמר ניצח את קוג'י קוראמוטו היפני. בגמר הוא פגש את בן ארצו ואלרי דבויניקוב וניצח באיפון לאחר שביצע תרגיל אוצ'י-מאטה מוצלח.

באותה השנה הוא השתתף באליפות אירופה שנערכה בליון וזכה גם שם במדליית הזהב לאחר שגבר בגמר על ואלרי דבויניקוב בשחזור הגמר מאליפות העולם.

ניבזורוב השתתף באולימפיאדת מונטריאול 1976 בקטגוריית המשקל עד 70 ק"ג וזכה במדליית הזהב. בקרב הראשון הוא ניצח את מריאן טלאי הפולני, בשמינית הגמר הוא ניצח את תומאס האגמן השווייצרי וברבע הגמר ניצח את ג'ון ואן הוק האוסטרלי. בחצי הגמר ניבזורוב ניצח את לי צ'אן-סון הקוריאני ובגמר ניצח את קוג'י קוראמוטו היפני.

במאי 1977, ניבזורוב זכה במדליית זהב באליפות אירופה בפעם השנייה לאחר שניצח בגמר את מריאן טלאי הפולני.

בשנת 1980, הוא מונה לתפקיד המאמן של נבחרת ברית המועצות. בשנים 1999-2001 הוא אימן את נבחרת רוסיה והיה המאמן הראשי במשלחת הג'ודו לאולימפיאדת סידני 2000.

==קישורים חיצוניים==

==הערות שוליים==

קטגוריה:ג'ודוקא רוסים
קטגוריה:אלופי עולם בג'ודו
קטגוריה:אלופים אולימפיים: ג'ודו
קטגוריה:אלופים אולימפיים מברית המועצות
קטגוריה:אלופי אירופה בג'ודו
קטגוריה:משתתפי אולימפיאדת מונטריאול (1976)
קטגוריה:סובייטים שנולדו ב-1952
הר באבל (אלברטה)

הר באבל (באנגלית: Mount Babel) הוא הר ברכס בואו, בהרי הרוקי הקנדיים בשטח הפארק הלאומי באנף, בפרובינציית אלברטה שבקנדה.

גובהו של ההר 3,103 מטרים מעל פני הים, והוא מתנשא לגובה של 200 מטרים מעל סביבתו.

ניתן לראות את ההר מעמק עשר הפסגות.

==היסטוריה==
===הטיפוס על ההר ===
הראשונים שטיפסו על ההר היו א. הארט (A Hart), אדוארד אוליבר וילר (Edward Oliver Wheeler), ל. וילסון (L. Wilson) ו-ה. וורספולד (H. Worsfold) בשנת 1910. 

==לקריאה נוספת==
<div class="mw-content-ltr">• Brandon Pullan, [https://books.google.co.il/books?id=E9VmCwAAQBAJ&pg=PA133&lpg=PA133&dq=%22Mount+Babel%22&source=bl&ots=JUKpXraHHT&sig=NuYDXjVZDYk5OGQlXvPe-Bcjodk&hl=en&sa=X&ved=0ahUKEwiPoYCHoMfbAhWSbFAKHazMAXM4FBDoAQg7MAY#v=onepage&q=%22Mount%20Babel%22&f=false The Bold and Cold: A History of 25 Classic Climbs in the Canadian Rockies], PP 133-138</div>

<div class="mw-content-ltr">• Chic Scott, [https://books.google.co.il/books?id=94TqO12vdKwC&pg=PA171&lpg=PA171&dq=%22Mount+Babel%22&source=bl&ots=-RtaIhvd75&sig=3Xh_en-AcnmcuGbK77K7a2yke_c&hl=en&sa=X&ved=0ahUKEwitovy6o8fbAhXJdCwKHZDHAmQ4KBDoAQg2MAQ#v=onepage&q=%22Mount%20Babel%22&f=false Pushing the Limits: The Story of Canadian Mountaineering], P 171</div>

== קישורים חיצוניים ==

* [https://mapcarta.com/24505292 תצלום לוויין של הר באבל]
* [https://web.archive.org/web/20180612141310/https://www.peakware.com/peaks.php?pk=3386 הר באבל] באתר peakware
* [http://www.peakbagger.com/peak.aspx?pid=4647 הר באבל] באתר peakbagger
* [http://www.summitsearch.org/places/mount-babel הר באבל] באתר summitsearch
* [http://www.peakfinder.com/peaks/70 הר באבל] באתר peakfinder
* [https://peakvisor.com/peak/mount-babel.html תרשים הנוף הנשקף מהר באבל] באתר peakvisor
* [http://charismaticplanet.com/mount-babel-alberta-canada/ תצלומי הר באבל]
* [https://www.yr.no/place/Canada/Alberta/Mount_Babel/ תחזית מזג אוויר עדכנית עבור הר באבל]
** [https://www.yr.no/place/Canada/Alberta/Mount_Babel/statistics.html סטטיסטיקות מזג אוויר עבור הר באבל]
* [http://publications.americanalpineclub.org/articles/12197007900/Northeast-Face-of-Mount-Babel תיאור הטיפוס על הר באבל]

==הערות שוליים==

באבל
באבל
באבל
הר באבל (קוויבק)

הר באבל (באנגלית: Mount Babel) הוא ההר הגבוה ביותר באי רנה לוואסרה, בפרובינציית קוויבק שבקנדה.

גובהו של ההר 952 מטרים מעל פני הים, והוא מתנשא 590 מטרים מעל מאגר מאניקוואגאן.

ההר ממוקם בשטח שמורת הטבע האקולוגית לואי-באבל.

ההר ממוקם במרכז מכתש פגיעה ונוצר על ידי פגיעת מטאוריט לפני 214 מיליון שנה, והוא אחד ממכתשי הפגיעה הגדולים על פני כדור הארץ.

== היסטוריה ==
===מקור השם===
ההר קרוי על שם המיסיונר הקתולי לואי באבל (1829-1912), אשר המיר לנצרות את שבט האומות הראשונות אינו. 

== קישורים חיצוניים ==

* [http://www.mddep.gouv.qc.ca/biodiversite/reserves/louis_babel/res_27.htm השמורה האקולוגית לואי-באבל] - אתר רשמי 
* [http://latitude.to/satellite-map/ca/canada/13729/rene-levasseur-island תצלום לוויין של אזור הר באבל]
* [https://web.archive.org/web/20180612141650/http://en-ca.topographic-map.com/places/Mount-Babel-567266/ מפה טופוגרפית של אזור הר באבל]
* [http://www.peakbagger.com/peak.aspx?pid=16351 הר באבל] באתר peakbagger
* [https://www.mountain-forecast.com/peaks/Mount-Babel-Quebec/forecasts/952 תחזית מזג אוויר עדכנית עבור הר באבל]
* [https://www.yr.no/place/Canada/Quebec/Mont_Babel/ תחזית מזג אוויר עדכנית, ונתוני זריחה ושקיעה]
* 
* [https://placeandsee.com/mount-babel-quebec תצלומי אזור הר באבל]

==הערות שוליים==

באבל
יחסי מונטנגרו–סין

יחסי מונטנגרו–סין הם היחסים הדיפלומטיים בין רפובליקת מונטנגרו לבין הרפובליקה העממית של סין.

סין הכירה במונטנגרו ב-14 ביוני 2006. היחסים הדיפלומטיים בין המדינות כוננו ב-7 ביולי 2006. סין פתחה את שגרירותה בפודגוריצה ב-7 ביולי 2006. מונטנגרו פתחה את שגרירותה בבייג'ינג ב-13 בנובמבר 2007.

== יחסים כלכליים ==
* בשנת 2016, שווי הסחורה שיוצאה ממונטנגרו לסין הגיעה לסך 31.9 מיליון דולר אמריקאי והיא כללה שנאים, עופרת אלומיניום, עופרת, יין, עץ מנוסר ועוד. באותה שנה, שווי הסחורה שיוצאה מסין למונטנגרו הגיעה לסך 246 מיליון דולר אמריקאי והיא כללה טלפונים, מחשבים, מכוניות, תה, בצל, מכונות שטיפה, גלגלי גומי, בגדים ועוד.
*בשנת 2016, שווי הסחורה שיוצאה ממונטנגרו לסין הגיעה לסך 10.4 מיליון דולר אמריקאי והיא כללה עופרת אלומיניום, עופרת, יין, עץ מנוסר, טלפונים ועוד. באותה שנה, שווי הסחורה שיוצאה מסין למונטנגרו הגיעה לסך 232 מיליון דולר אמריקאי והיא כללה טלפונים, מחשבים, חוטים מבודדים, אופניים, צינורות אוויר, שנאים, בצל, מכונות שטיפה, גלגלי גומי, בגדים ועוד.

== ייצוג ==
* סין מיוצגת במונטנגרו על ידי שגרירות שהיא מחזיקה בפודגוריצה, בירת המדינה.
* מונטנגרו מיוצגת בסין על ידי שגרירות שהיא מחזיקה בבייג'ינג, בירת המדינה.

== הערות שוליים ==

מונטנגרו
הר בידל

הר בידל (באנגלית: Mount Biddle) הוא הר ברכס בואו, בהרי הרוקי הקנדיים, בפרובינציית קולומביה הבריטית שבקנדה.

גובהו של ההר 3,320 מטרים מעל פני הים, והוא מתנשא 731 מטרים מעל סביבתו (מעל מעבר אופאבין, המפריד בין הר בידל לבין הר האנגאבי). הר בידל הוא ההר ה-84 בגובהו בקולומביה הבריטית.

ההר ממוקם בסמוך לאגם מקארתור, ולאגם אוהרה, בשטח הפארק הלאומי יוהו.

== היסטוריה==
=== מקור השם ===
שמו של ההר ניתן לו על ידי סמואל אי. אס. אלן (Samuel E.S. Allen) בשנת 1894. ההר נקרא על שם אנתוני ג'וזף דרקסל בידל האב, חברו של אלן. אלן קרא לכתף הדרומית של ההר "פסגת קרטיס" (Curtis Peak) על שם רסט רנו קרטיס, מורה למתמטיקה במספר מוסדות אקדמיים בניו אינגלד אשר חקר את ההרים.

===הטיפוס על ההר===
הראשונים שטיפסו על ההר היו א. אגרס (A. Eggers), ה. סי. פארקר (H.C. Parker), סי. קאופמן (C. Kaufmann) ו-ה. קאופמן (H. Kaufmann) בשנת 1903.

==לקריאה נוספת==
<div class="mw-content-ltr">• Brian Patton, Bart Robinson, [https://books.google.co.il/books?id=NaqVmc93yDoC&pg=PA278&lpg=PA278&dq=%22Mount+Biddle%22&source=bl&ots=LDoso7vEkf&sig=zdiYmbbw8xMrFTZHQEB1vP6b1Iw&hl=en&sa=X&ved=0ahUKEwiDiYSzq8fbAhXRaVAKHTRaDJA4ChDoAQg0MAU#v=onepage&q=%22Mount%20Biddle%22&f=false Canadian Rockies Trail Guide], P 278</div>

== קישורים חיצוניים ==

* [https://mapcarta.com/24505550 תצלום לוויין של הר בידל]
* [http://www.summitsearch.org/places/mount-biddle הר בידל] באתר summitsearch
* [https://www.peakfinder.org/?lat=51.3233&lng=-116.3075&azi=315&zoom=5&ele=3320&name=Mount%20Biddle תרשים הנוף הנשקף מהר בידל] באתר peakfinder
* [http://www.peakfinder.com/peaks/118 הר בידל] באתר peakfinder
* [https://www.yr.no/place/Canada/British_Columbia/Mount_Biddle/ תחזית מזג אוויר עבור הר בידל]
** [https://www.yr.no/place/Canada/British_Columbia/Mount_Biddle/statistics.html סטטיסטיקות מזג אוויר עבור הר בידל]

==הערות שוליים==

בידל
בידל
נבחרת אוקראינה בכדורגל חופים

הנבחרת הלאומית של אוקראינה בכדורגל חופים מייצגת את אוקראינה בתחרויות כדורגל חופים בינלאומיות ונמצאת בפיקוחה של התאחדות הכדורגל האוקראינית.

==הסגל הנוכחי==
סגל נכון לאליפות אירופה בכדורגל חופים 2020

מאמן: ויטלי סידורנקו

==שיא תחרותי==
===מוקדמות גביע העולם בכדורגל חופים (אופ"א)===

{| class="wikitable" style="text-align: center;font-size:90%;"
!colspan=11|מאזן מוקדמות גביע העולם בכדורגל חופים
|-
!width=125|שנה
!width=150|סיבוב
!width=35|משחקים
!width=35|ניצחונות
!width=35|ניצחונות בהארכה
!width=35|ניצחונות בפנדלים
!width=35|הפסדים
!width=35|שערי זכות
!width=35|שערי חובה
!width=35|הפרש שערים
!width=35|נקודות
|-
| 2008 || רבע גמר || 5 || 4 || 0 || 0 || 1 || 26 || 17 || 9+ || 12
|-
| 2009 || שמינית גמר || 4 || 1 || 0 || 1 || 2 || 18 || 15 || 3+ || 4
|- style="background:Gold;"
| 2011 || אלופה || 7 || 5 || 0 || 1 || 1 || 37 || 22 || 15+ || 16
|- style="background:#c96;"
| 2013 || מקום שלישי || 8 || 7 || 0 || 0 || 1 || 33 || 20 || 13+ || 21
|-
| 2015 || מקום שישי || 8 || 6 || 0 || 0 || 2 || 41 || 24 || 17+ || 18
|-
| 2017 || מקום עשירי || 7 || 3 || 0 || 1 || 3 || 33 || 20 || 13+ || 10
|-
| 2019 || colspan=10|הוחרמה
|-
!סך הכל || 6/7 || 39 || 26 || 0 || 3 || 10 || 188 || 118 || 70+ || 81
|}

==הישגים==
גביע העולם בכדורגל חופים
* מקום שישי (1): 2005

אליפות אירופה בכדורגל חופים
* אלופה (1): 2016

גביע אירופה בכדורגל חופים
* אלופה (1): 2007

מוקדמות גביע העולם בכדורגל חופים (אירופה)
* אלופה (1): 2011

==קישורים חיצוניים==
* [https://www.beachsoccer.com/teams/Ukraine דף הנבחרת] באתר הרשמי של כדורגל החופים
* [http://bsrussia.com/profiles/teams/25 דף הנבחרת] באתר הרשמי של כדורגל החופים 

אוקראינה
כדורגל חופים
קטגוריה:אוקראינה: כדורגל
הר פיירוויו (אלברטה)

הנוף הנשקף מפסגת הר פיירוויו
הר פיירווי (באנגלית: Fairview Mountain או Mount Fairview; מילולית: הר יפה נוף) הוא הר ברכס בואו, בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.

גובהו של ההר 2,744 מטרים מעל פני הים, והוא מתנשא לגובה של 275 מטרים מעל סביבתו.

ההר ממוקם בסמוך לעיירה לייק לואיז.

==היסטוריה==
===מקור השם===
שמו של ההר ניתן לו בשנת 1894 על ידי וולטר וילקוקס, בשל יופיו של הנוף הנשקף מפסגת ההר. לעיתים נדירות יש הקוראים להר בשם "הר העז" (הר גואוט - Goat Mountain).

===הטיפוס על ההר===
את הטיפוס הראשון המתועד לפסגת ההר ערכו וולטר וילקוקס (Walter Wilcox) וסמיואל אלן (Samuel Allen) בשנת 1893. שנה לאחר מכן נתן וילקוקס להר את שמו (ראו לעיל). בשל קלות הטיפוס סביר להניח שבני האומות הראשונות הגיעו קודם לכן לפסגת ההר.

== קישורים חיצוניים ==

* [https://www.travelalberta.com/us/listings/fairview-lookout-1274/ הר פיירוויו] באתר travelalberta
* [http://www.albertawow.com/hikes/mount_fairview/mount_fairview.htm מסלול הטיפוס על הר פיירוויו] באתר albertawow
* [https://web.archive.org/web/20180612142624/https://www.peakware.com/peaks.php?pk=2190 הר פיירוויו] באתר peakware
* [http://www.peakbagger.com/peak.aspx?pid=25946 הר פיירוויו] באתר peakbagger
* [http://www.soistheman.com/diary/page.php?id=fairview-mtn מסלול הטיפוס ותצלומי הר פיירוויו בשלג]
* [https://www.alltrails.com/trail/canada/alberta/paradise-valley-to-fairview-mountain-trail מסלול הטיפוס על הר פיירוויו, ומידע למטפסים] באתר alltrails
* [https://www.mountainproject.com/area/108189726/fairview-mountain מידע למטפסים על הר פיירוויו] באתר mountainproject
* [https://www.yr.no/place/Canada/Alberta/Fairview_Mountain/ תחזית מזג אוויר עדכנית להר פיירוויו]
** [https://www.yr.no/place/Canada/Alberta/Fairview_Mountain/statistics.html סטטיסטיקות מזג אוויר עבור הר פיירוויו]
** [https://www.mountain-forecast.com/peaks/Fairview-Mountain-Alberta/forecasts/2744 תחזית מזג אוויר עדכנית ארוכת טווח עבור הר פיירוויו]
* [http://www.trailpeak.com/trail-Fairview-Mountain-near-Banff-AB-2672 תיאור שביל הטיפוס לפסגת הר פיירוויו] באתר trailpeak
* [https://www.hikebiketravel.com/an-outstanding-hike-to-the-summit-of-fairview-mountain/ תיאור הטיפוס לפסגת הר פיירוויו ותצלומי הטיפוס]
** 

==הערות שוליים==

פיירוויו
פיירוויו
רומן זובנין

רומן סרגייביץ' זובנין (ברוסית: Роман Сергеевич Зобнин; נולד ב-11 בפברואר 1994) הוא כדורגלן רוסי המשחק בספרטק מוסקבה ובנבחרת רוסיה בעמדת הקשר.

==קריירת מועדונים==
זובנין התחיל את הקריירה שלו באקדמיקה טוליאטי מהליגה הרוסית השנייה. ב-30 באפריל 2011 זובנין ערך את הופעת הבכורה שלו בקבוצה הבוגרת במשחק הליגה נגד אופה.

בקיץ חתם בדינמו מוסקבה מליגת העל הרוסית. ב-19 באפריל 2013 זובנין ערך את הופעת הבכורה שלו בקבוצה במשחק הליגה נגד אנז'י מחצ'קלה. ב-18 במאי 2015 זובנין הבקיע את שער הבכורה שלו בקריירה בהפסד 2-1 לאוראל. בעונת זובנין הצליח לתפוס את מקומו בהרכב, אך בסיום העונה ירדה דינמו לליגה השנייה.

בקיץ זובנין חתם בספרטק מוסקבה, עימה זכה באליפות רוסיה בתום עונת 2016/2017.

==קריירה בינלאומית==
ב-31 במרץ 2015 זובנין ערך את הופעת הבכורה שלו בנבחרת רוסיה במשחק ידידות נגד .

זובנין נכלל בסגל הנבחרת לקראת מונדיאל 2018.

==תארים==
; ספרטק מוסקבה
*ליגת העל הרוסית: 2016/2017
*הסופר קאפ הרוסי: 
*גביע רוסי: 2021/2022

==קישורים חיצוניים==

קטגוריה:כדורגלנים רוסים
קטגוריה:קשרי כדורגל רוסים
קטגוריה:אירקוטסק: כדורגלנים
קטגוריה:כדורגלני דינמו מוסקבה
קטגוריה:כדורגלני ספרטק מוסקבה
קטגוריה:כדורגלני נבחרת רוסיה
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:רוסים שנולדו ב-1994
קטגוריה:זוכי פרס ג'נטלמן השנה בכדורגל הרוסי
אחמד חגאזי

אחמד חגאזי (בערבית מצרית: أحمد حجازي; נולד ב-25 בינואר 1991) הוא כדורגלן מצרי המשחק באל-איתיחאד בעמדת הבלם.

==קריירת מועדונים==
חגאזי התחיל את הקריירה שלו במחלקת הנוער של איסמאעילי. ב-24 בנובמבר 2009 ערך את הופעת הבכורה שלו בקבוצה הבוגרת.

ב-22 בדצמבר 2011 חגאזי חתם בפיורנטינה מהסרייה א' ששילמה 1.5 מיליון אירו על כרטיס השחקן שלו. ב-18 בנובמבר 2012, חגאזי ערך את הופעת הבכורה שלו בקבוצה במשחק הליגה נגד אטאלנטה ואת שער הבכורה שלו הבקיע ב-28 בנובמבר במסגרת הקופה איטליה נגד יובה סטאביה. ב-12 בדצמבר עבר ניתוח לשחזור הרצועה הקדמית ברגלו, ניתוח שהשבית אותו לחצי שנה מהמגרשים ולכן סיים את העונה מוקדם מהצפוי. בספטמבר נפצע שוב באותו מקום ונעדר כחצי שנה מהמגרשים בשנית.

ב-2 בפברואר 2015 חגאזי הושאל לפרוג'ה מהסרייה ב'.

ב-1 בספטמבר 2015 חגאזי חזר למצרים וחתם באל אהלי לחמש שנים.

ב-17 ביולי 2017 חגאזי הושאל לווסט ברומיץ' אלביון מהפרמייר ליג עד לסיום העונה עם אופציה לרכישה. ב-12 באוגוסט חגאזי ערך את הופעת הבכורה שלו בקבוצה בניצחון 0-1 נגד בורנמות' בו גם כבש את שער הבכורה שלו בקבוצה. בסיום המשחק, חגאזי נבחר לשחקן המצטיין. ב-18 בדצמבר 2017 הודיעה הקבוצה כי היא מימשה את האופציה על חגאזי.

ב-26 באוקטובר 2020 הושאל חגאזי לאל-איתיחאד הסעודית לעונה אחת.

ביולי 2021 חתם רשמית באל-איתיחאד לעונה וחצי.

==קריירה בינלאומית==
ב-3 בספטמבר 2011 חגאזי ערך את הופעת הבכורה שלו בנבחרת מצרים במשחק נגד במסגרת מוקדמות גביע אפריקה לאומות 2012. חגאזי נכלל בסגל הנבחרת לקראת גביע אפריקה לאומות 2017 ומונדיאל 2018. ב-4 ביוני 2013 חגאזי הבקיע את שער הבכורה שלו בנבחרת בתיקו 1-1 נגד .

נכלל בסגל נבחרת מצרים לטורניר גביע אפריקה לאומות 2023.

==תארים==
; אל אהלי
*ליגת העל המצרית: , 
*הסופר קאפ המצרי: 

; אישיים
*נבחרי גביע אפריקה לאומות 2017

==קישורים חיצוניים==

== הערות שוליים ==

קטגוריה:כדורגלנים מצרים
קטגוריה:בלמי כדורגל מצרים
קטגוריה:כדורגלני איסמאעילי
קטגוריה:כדורגלני פיורנטינה
קטגוריה:כדורגלני פרוג'ה
קטגוריה:כדורגלני אל-אהלי (קהיר)
קטגוריה:כדורגלני וסט ברומיץ' אלביון
קטגוריה:כדורגלני אל-איתיחאד
קטגוריה:כדורגלני נבחרת מצרים
קטגוריה:כדורגלנים באולימפיאדת לונדון (2012)
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלנים מצרים באולימפיאדת טוקיו (2020)
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים זרים באיטליה
קטגוריה:ספורטאים זרים באנגליה
קטגוריה:ספורטאים זרים בערב הסעודית
קטגוריה:מצרים שנולדו ב-1991
זקן ואינה לפי כבודו

זקן ואינה לפי כבודו הוא פטור הלכתי שישנו במצוות השבת אבדה כאשר ההתעסקות עם האבדה ברבים אינה לפי כבודו של מוצא האבדה. בתלמוד הגדיר רבא פטור זה שרק כאשר אדם היה מוותר אף על אבדתו שלו מפאת כבודו, רשאי גם שלא להשיב את אבדת חברו. 

== מקור הפטור ==
בתלמוד למדו פטור זה מהפסוק ודרשו 'פעמים שאתה מתעלם, כגון זקן ואינה לפי כבודו', וכך אמרו שם:

בנוסף לפטור זה, פטרו שם בתלמוד אף כהן במקרה והאבדה נמצאת בבית הקברות, וכדי להשיבה יעבור על מצוות לא תעשה כשיטמא דבר שנאסר לכהן מהתורה.
== בשאר מצוות ==

==== מצוות קבורה ====
בתלמוד במסכת בבא מציעא למדו מלשון הפסוק שמצוות קבורה אין פטור של זקן ואינו לפי כבודו, ואף הוא חייב במצוות קבורה:
הר"ן מוכיח מדין זה, שמצות קבורה חשובה יותר משאר ענייני גמילות חסדים, אך אינו מבאר מה הטעם. 

== זקן הרוצה להחמיר ==
בראשונים נחלקו במקרה של זקן שאכן השבת האבדה אינה לכבודו, אך בכל זאת רוצה להחזירה - האם רשאי בכך או לא.

לדעת הרא"ש אינו רשאי להחזיר האבדה מאחר שבכך הוא מזלזל בכבודו. אך לדעת הרמב"ם רשאי להחמיר ולהשיב את האבדה לבעליה. 

להלכה בשולחן ערוך פסק כדעת הרמב"ם . אך ברמ"א פסק כדעת הרא"ש שאינו רשאי להחמיר 

יש מי שכתב שבמקום שניכר בזמן שמתעסק בדבר - שההתעסקות היא לצורך קיום מצווה, שאף לדעת הרא"ש רשאי להחמיר על עצמו.

== ממונא ואיסור ==
באחרונים כתבו שכל פטור זה של 'זקן ואינה לפי כבודו' לא נאמר רק במצוות שבין אדם לחברו אך במצוות שבין אדם למקום חייב אף אם אין הדבר לפי כבודו. ולמדו דין זה מדברי התלמוד: .

וכך כתב בפתחי תשובה בשם החוות יאיר:

אמנם יש מאחרונים שלא חילקו בכך.

באחרונים נחלקו בזקן ואינה לפי כבודו שנפטר מלהשיב את האבידה, ובכל זאת השיבה לפנים משורת הדין, האם נפטר בכה"ג ממצוות אחרות מדין עוסק במצווה פטור מן המצווה או לא. לדעת הנתיבות המשפט אינו פטור ממצווה אחרת, אך יש שכתבו בשם רבי שמואל מסלנט שפטור.

== פקוח נפש ==
בהגהות החכמת שלמה לשולחן ערוך כתב לחדש, שכשם שבאבדה של ממון פטרה התורה מי שהוא זקן ואינה לפי כבודו, הוא הדין לעניין אבידת גופו, כגון אם רואה שחבירו הולך למות, ואין הדבר לפי כבודו להצילו אינו חייב להצילו כלל:
אמנם רבים מהאחרונים תמהו על חידוש זה, בין היתר משום אותו כלל שאמר רבא בתלמוד 'כל שבשלו אינו מחזיר פטור אף משל חבירו', והרי אין לך אדם שיהיה מוכן למות מחמת שאינו חפץ לעשות מעשה 'שאינו לפי כבודו'. ולכך נחלקו עליו, וסוברים שבמקרה של פיקוח נפש, לא נאמר פטור זה.

== הערות שוליים ==

קטגוריה:הלכה
קטגוריה:כבוד בהלכה
מתחת לפני השטח (סדרת טלוויזיה)

מתחת לפני השטח (באנגלית: Glue) היא סדרת דרמה בריטית ששודרה בערוץ E4. את הסדרה יצר וכתב ג'ק תורן. שמונה פרקי הסדרה שודרו החל מ-15 בספטמבר ועד 3 בנובמבר 2014. העלילה עוסקת בחבריו של נער בן 14 בשם קאל בריי, שגופתו מתגלה מתחת לגלגלים של טרקטור. החקירה של רצח הנער מגלה את סודותיהם האפלים והמלוכלכים, שמוסתרים מאחורי חזות מושלמת וציורית של האזור הכפרי האנגלי.

==הפקה==
ב-2 באפריל פורסם הקאסט שיופיע בסדרה. הצילומים נערכו בברקשייר.

==צוות השחקנים==
;תפקידים ראשיים
* יסמין פייג' – רות רוזן
* ג'ורדן סטיבנס – רוב קנדל
* בילי האוול – ג'יימס ווריק
* שארלוט ספנסר – טינה פאלון
* ג'סי קייב – אנני מדוקס
* קאלום טרנר – איליי בריי
* פיי מרסיי – ג'אנין ריילי / אליזבת' מרשל
* טומי נייט – קיילב "קאל" בריי
* טומי מקדונל – דומיניק ריצ'רדס

;תפקידי משנה
* קרי פוקס – ג'קי ווריק
* אדריאן רולינס – פקד בילוש סימסון
* גריפין סטיבנס – איאן סאלטר
* כריסטין טרמרקו – נדיה רוזן
* קירסטון ורינג – ג'ויס פאלון
* טוני הירסט – סיימון קנדל
* ויקטוריה ויקס – סוזאנה מרשל
* פיבי וולר-ברידג' – בי ווריק
* האנה להושי – מארה
* בן פטנגל – בנג'י
* דין צ'ארלס צ'פמן – כריס

;הופעת קמע
* מקס ג' גרין – ניצב

==פרקים==
{| class="wikitable plainrowheaders" style="width:100%;"
! style="background-color: #E8E000; color: #000000;" | #
! style="background-color: #E8E000; color: #000000;" | #
! style="background-color: #E8E000; color: #000000;" | שם
! style="background-color: #E8E000; color: #000000;" | בימוי
! style="background-color: #E8E000; color: #000000;" | תסריט
! style="background-color: #E8E000; color: #000000;" | תאריך שידור מקורי
! style="background-color: #E8E000; color: #000000;" | מספר צופים (UK)
|-

|}

==קישורים חיצוניים==
* 

* 
* 

==הערות שוליים==

קטגוריה:סדרות נעורים בריטיות
קטגוריה:סדרות טלוויזיה בריטיות שעלו לשידור בשנות ה-2010
קטגוריה:מיני-סדרות טלוויזיה
וולוו B7R

וולוו B7R (בשוודית: Volvo B7R) הוא סדרת שלדות אוטובוסים המיוצרת על ידי וולוו אוטובוסים השוודית. הסדרה מיוצרת משנת 1997 ועד היום.

דגמי "וולוו B7R" מיועדים למרחקים ארוכים ומשרתים כ"אוטובוס תיירים", אך מיוצרת גם גרסה נמוכה עבור פעילות עירונית ובינעירונית.

מלבד שוודיה דגמי "וולוו B7R" מיוצרים בסין, ברזיל, הונגריה, הודו ואיראן.

==מדגמי "וולוו B7R"==
* "וולוו 7350" – מיוצר במקסיקו
* "וולוו 9400" – מיוצר בהודו
* "וולוו 8700" – מיוצר בהודו
* "וולוו B7RLE" – גרסה נמוכת כניסה של "וולוו B7R"
* "וולוו 9700S"

==מאפיינים==
מאפייני השלדה:
* דלתות: 1–2 (באינדונזיה ומלזיה – 3 דלתות)
* נוסעים: 49 + נהג
* דלתות כניסה: מדרגות

== בישראל ==
שלדות אלו בישראל הורכבו על ידי חברת מרכבים הישראלית וחברת סנסדוג'י הספרדית מ-2007 ועד למעבר למנועים בתקן יורו 6 ב-2016. בעת המעבר למנועים בתקינת יורו 6, הוחלט על הפסקת יבוא שלדות מסדרה זאת לישראל וייבוא שלדות B8R במקום.

שלדות אלו נמצאות בשימוש בקרב מספר מפעילות תחבורה ציבורית בישראל ביניהן קווים אשר נמצאת בבעלות יבואן וולוו בישראל, מטרופולין, סופרבוס, גלים ורמה תחבורה ציבורית גולן לצד מספר רב של חברות הסעים פרטיות ומועצות אזוריות.

== תמונות ==
<gallery mode="packed" heights="120">
קובץ:Kavim 7305252 201311 01.jpg |"וולוו B7R"
קובץ:Kavim 7305252 201311 02.jpg |"וולוו B7R"
קובץ:Bus Éireann Volvo Plaxton prima.png |"וולוו B7R"
קובץ:2007WiMAXForumTaipeiShowcase FarEastone 559FD.jpg |"וולוו B7R"
קובץ:Dash of a Volgren bodied Volvo B7R.jpg |"וולוו B7R" – מבט לתא הנהג
קובץ:Interior of a Volgren bodied Volvo B7R.jpg |"וולוו B7R" – מבט לתוך האוטובוס
קובץ:COP8MOP3 2006 Curitiba bus 2.jpg |"וולוו B7R" בברזיל
קובץ:Bangalore Bus.jpg | "וולוו B7R" בהודו
קובץ:Howard Snaith coach Volvo B7R Plaxton Prima YN09 DXZ Metrocentre rally 2009 pic 1.JPG |"וולוו B7R" בבריטניה
</gallery>

==ראו גם==
* וולוו
* וולוו B6BLE – יוצר בין השנים 1999–2001
* וולוו B7RLE – יוצר בין השנים 2001–2013
* וולוו B78 – מיוצר משנת 2013

==קישורים חיצוניים==

* 
* 
* 

==הערות שוליים==

קטגוריה:דגמי אוטובוסים
B7R
קטגוריה:כלי רכב שהושקו ב-1997
קטגוריה:כלי רכב שוודיים
JMC Yuhu

JMC Yuhu (בסינית: 江铃域虎) הוא טנדר מתוצרת יצרנית הרכב Jiangling Motors (שם מלא: "Jiangling Motors Corporation Limited") הסינית, אשר מיוצר משנת 2012 ועד היום. ייצור הדגם החל לאחר הפסקת ייצור של דגם "לנד ווינד X6".

העיצוב החיצוני של דגם JMC Yuhu היה משותף ל-Ford Ranger (T6) (שמיוצר על ידי פורד) ול"Mazda BT-50" (שמיוצר על ידי יצרנית הרכב היפנית מאזדה) אך נבנה על פלטפורמה עצמאית של היצרן הסיני Jiangling Motors .

בשנת 2015 הציגה היצרנית "Jiangling Motors" את דגם הקונספט "JMC Yuhu" בתערוכת הרכב הבינלאומית בשאנגחאי.

דגמי "JMC Yuhu" מיוצאים לאוסטרליה משנת 2016 בגרסה החדשנית תחת השם "JMC Vigus".

מטה ומפעלי היצרן Jiangling Motors ממוקמים במחוז ג'יאנגשי, במזרח סין, בעיר נאנצ'אנג.

==תצורות "JMC Yuhu"==
* 2 דלתות - קבינה 1
* 2 דלתות - קבינה רחבה
* 4 דלתות - קבינה כפולה
==הנעות "JMC Yuhu"==
* 4x2
* הנעה כפולה 4x4

== תמונות ==
<gallery mode="packed" heights="180">
JMC Yuhu China 2015-04-10.jpg| דגם JMC Yuhu 
JMC Boarding XLT 2.4 TDCi Crew Cab 2012 (9481622178).jpg | דגם JMC Yuhu דגם XLT 2.4 TDCi 

</gallery>

==קישורים חיצוניים ==

==הערות שוליים==

קטגוריה:דגמי מכוניות שהושקו ב-2012
קטגוריה:טנדרים
קטגוריה:רכבי שטח ופנאי גדולים
קטגוריה:כלי רכב המיוצרים בסין
קוון היוק בין

קְווֹן הְיוּק-בִּין (בהנגול: 권혁빈 תרגום מילולי: המסתורי, באנגלית: Kwon Hyuk-Bin) הוא מיליארדר דרום-קוריאני שייסד את חברת המשחקים, Smilegate, יצרנית המשחק הפופולרי CrossFire, שהפך למשחק הירי בגוף ראשון המצליח בהיסטוריה. הוא מחזיק ב 100% המניות של Smilegate, שהקים ב-2002.

== פילנתרופיה ==
קוון היה מעורב בהקמת "החווה הכתומה", חברת ההנבטה הפרטית הגדולה בדרום-קוריאה ותרם מעל 5 מיליון דולר לבניית בתי ספר בווייטנאם ובסין. הוא גם תרם מעל 2 מיליון דולר לאוניברסיטת סוגאנג שבה למד.

== קריירה ==
לקוון תואר ראשון בהנדסת חשמל מאוניברסיטת סוגאנג והיה ראש מועדון התכנות של האוניברסיטה בעת לימודיו. לאחר חברת הזנק שלא צלחה בתחום החינוך בשם 4Csof, וסירוב למשרת מתכנת בסמסונג, פנה קוון לתחביב שלו של פיתוח משחקי מחשב. הוא הקים את SmileGate בשנת 2002, שלוש שנים לאחר סיום לימודיו, בדרום קוריאה, קידם אותה עד שהייתה לאחת מחברות המשחקים המצליחות ביותר במדינה, וחבר לענקית התוכנה Tencent בשנת 2008 כדי לפרוץ לשוק הסיני.

בנובמבר 2012 חתמה החברה שלו על חוזה עם Disney Interactive על פיתוח משותף של משחק מקוון רב-משתתפים תחת השם "Project PK".

ביוני 2018 הוערך הונו בכ-4.3 מיליארד דולר.

קוון זכה פעמיים (2014, 2016) בפרס "מגדל הייצוא" (Tower of Export) שמוענק על ידי KITA , איגוד הייצואנים הבינלאומי של קוריאה.

== חיים פרטיים ==
היוק-בין נשוי, לו שני ילדים והוא מתגורר בסיאול.

== הערות שוליים ==

קטגוריה:דרום קוריאנים שנולדו ב-1973
גווהר ח'אנום

גווהר ח'אנום (گوهر خانم) הייתה אשתו השלישית של בהאא אללה, מייסד הדת הבהאית.

== הולדתה ומשפחתה ==
גווהר ח'אנום נולדה למשפחה באבית בעיר כאשאן. את ילדותה העבירה תחת חסותו של אחיה מירזא מהדי-י כאשאני בבגדאד. אחיה ייעד אותה לשרת בביתה של אסיה ח'אנום (אנ'), אשתו הראשונה של בהאא אללה.

== הנישואין לבהאא אללה ==
בשנת 1853 הוגלה בהאא אללה מאיראן לבגדאד. עשור לאחר מכן קיבל בהאא אללה את התגלותו והכריז על עצמו כשליחו של אלוהים. תאריך נישואיהם אינו ידוע אך בטווח השנים שבין הגעת בהאא אללה לבגדאד לבין התגלותו, גווהר ח'אנום נישאה לו. בשנת 1863, עם התגלותו של בהאא אללה, בהאא אללה עזב את בגדאד אך גווהר ח'אנום נשארה שם עם אחיה. לאחר חמש שנים, בשנת 1868, גווהר ח'אנום ומירזא מהדי-י כאשאני היו מאותם בהאים שסולקו מבגדאד למוסול. במהלך הגלות במוסול, מירזא מהדי-י כאשאני שלח מכתבים לבהאא אללה בבקשה להצטרף אליו בעכו. לאחר מספר פניות בהאא אללה נענה לבקשתו ומירזא מהדי-י כאשאני ביחד עם אחותו גווהר ח'אנום עשו את דרכם לעכו.

גווהר ח'אנום הולידה לבהאא אללה בת אחת בשם פרוע'יה בזמן שהותה בעכו.

== ההוצאה מחוץ לדת הבהאית ==
כשבהאא אללה נפטר בשנת 1892, גווהר ח'אנום ובתה הוגדרו כמפרי-ברית של הדת הבהאית הוצאו מחוץ לקהילה הבהאית. בדת הבהאית מפרי-ברית הם אלה ההולכים כנגד הוראותיהם של ממשיכי דרכו של בהאא אללה, עבד אל-בהאא, שוגי אפנדי, וכיום בית הצדק העולמי.

הגדרת גווהר ח'אנום ובתה, פרוע'יה, כמפרי-ברית הגיע כתוצאה מקשרי הנישואין של פרוע'יה. פרוע'יה התחתנה עם סעיד עלי אפנאן שהיה בנו של מירזא סעיד חסן, גיסו של הבאב. לאחר מות בהאא אללה, קיבל עבד אל-בהאא את ההנהגה על הקהילה הבהאית. סעיד עלי אפנאן תמך במירזא מחמד עלי שהיה בנה של פאטמה ח'אנום, אשתו השנייה של בהאא אללה, לרשת את בהאא אללה במקום עבד אל-בהאא. עקב ההתנגדות של מירזא מחמד עלי לעבד אל-בהאא, תומכיו ובכללם סעיד עלי אפנאן, פרוע'יה וגווהר ח'אנום, הוצאו מחוץ לדת הבהאית והוגדרו כמפרי ברית.

== ראו גם ==
* בהאא אללה
* עבד אל-בהאא
*מירזא מחמד עלי
*פאטמה ח'אנום
*אסיה ח'אנום

== קישורים חיצוניים ==

== לקריאה נוספת ==
* Baharieh Rouhani Ma'ani, Leaves of the Twin Divine Trees, Oxford, UK: George Ronald, 2008

== הערות שוליים ==

קטגוריה:בהאים
המילים הנסתרות

"המילים הנסתרות" (בערבית: الكلمات المكنونة; בפרסית: کلمات مکنونه; באנגלית: The Hidden Words) הוא ספר שנכתב על ידי בהאא אללה, מייסד הדת הבהאית, בבגדאד, בשנים 1857–1858. הקובץ נכתב בחלקו בשפה הערבית, ובחלקו בשפה הפרסית.

ספר זה נחשב לאחד מכתביו החשובים של בהאא אללה, ותורגם על ידי שוגי אפנדי, מנהיג הדת הבהאית בין השנים 1921 ועד לשנת 1957, לשפה האנגלית, בעזרתם של מספר מאמינים בהאים אנגליים, ביניהם ג'ורג' טאונסנד, אתל ג'נר רוזנברג וג'ון אסלמונט. "המילים הנסתרות" הוא אחד מהכתבים הבהאים המפורסמים והמתורגמים ביותר, וניתן למצוא תרגומים שלו בשפות אירופיות רבות, הודיות ומזרחיות.

מטרת הספר היא להורות למאמיני הדת הבהאית כיצד לחיות את חייהם הרוחניים והמוסריים.

== היסטוריה ==
הספר נכתב על ידי בהאא אללה על-פני תקופת זמן, כשהוא צעד לאורך גדות נהר החידקל, במהלך גלותו בבגדאד. כתבי היד המקוריים של הספר קיימים, ועותקים שלהם מוצגים באחוזת בהאג'י בעכו, בה קבור בהאא אללה.

העותק המקורי נכתב כחלקים נפרדים, שנכתבו באקראיות. חלקים אלו אורגנו לסדר המוכר כיום, בידי מולא זיאן אל-עבדין נג'פאבאדי, אחד ממזכיריו של בהאא אללה, ותחת הנחיותיו של בהאא אללה עצמו.

כותרת הספר, "המילים הנסתרות", ניתנה על ידי בהאא אללה, שכינה אותו גם "הספר של פאטמה" . על פי המסורת השיעית הוכתב לפאטמה, בתו של הנביא מחמד, ספר בידי המלאך גבריאל על מנת לנחמה לאחר מות אביה. ספר זה, שהוכתב לפאטמה, לא שרד. אולם לפי האמונה הבהאית, "המילים הנסתרות" נתגלו לבהאא אללה בהתגשמות של המסורת השיעית הזו. רק בשלב מאוחר יותר כינה בהאא אללה את הספר כפי שאנו מכירים אותו כיום, "המילים הנסתרות".

ל"מילים הנסתרות" מיוחסת חשיבות מיוחדת במסורת הבהאית. עבד אל-בהאא' ייחס חשיבות רבה ל"מילים הנסתרות", ובמכתביו למספר מאמינים בהאיים, הוא דחק בהם לא רק לקרוא את הספר מדי יום, אלא גם לשנן אותו ולשאוף לחיות בחיי היומיום על פי כתב זה. בנוסף, שוגי אפנדי כינה את "המילים הנסתרות" – "אוסף מופלא של ביטויים דמויי פנינה" וראה בחיבור זה "יתרון שאין לו אח בקרב כתביו האתיים של בהאא אללה".

== תוכן החיבור ==
הספר "המילים הנסתרות" מחולק במקור לשני חלקים, כאשר האחד מכיל 71 קטעים בערבית, שבראשיתם המבוא לספר, והשני מכיל 83 קטעים בפרסית, שסופם פסקת הסיום.

התוכן כולל נושאים מגוונים, ביניהם: הטבע והמצב של בני האדם; המאפיינים של העולם הרוחני ושל העולם הגשמי; המצג והפעולה של התגלות האל (הנביא, מייסדי הדתות בעולם); הברית הנצחית בין האל לאנושות; וכיצד בני אדם יכולים להתקדם רוחנית על ידי ניתוק מדברים גשמיים ומדמיונות שווא, באמצעות רכישת תכונות רוחניות חיוביות והימנעות מתכונות וממעשים שליליים.

כל קטע בספר מתחיל בקריאה, שחוזרת על עצמה בקטעים שונים. בין הקריאות הנפוצות: "הו בן הרוח", "הו בן האדם". קטעי התפילה הבהאית נכתבו בגוף ראשון, על מנת שהקורא ירגיש שהוא מנהל שיחה עם האל. "המילים הנסתרות" נכתבו בגוף ראשון, המנוסחת כאילו האל פונה אל האדם.

==קישורים חיצוניים==

* [http://reference.bahai.org/fa/t/b/PHW/ המילים הנסתרות - החלק הפרסי]
* [http://reference.bahai.org/fa/t/b/AHW/ המילים הנסתרות - החלק הערבי]
* [https://www.bahai.org/library/authoritative-texts/bahaullah/hidden-words/ המילים הנסתרות, התרגום הרשמי לאנגלית]

== הערות שוליים ==

קטגוריה:כתבי קודש בהאיים
גלקסיית סקסטנט B

גלקסיית סקסטנט B היא גלקסיה לא-סדורה ננסית שנמצאת בקבוצת הכוכבים סקסטנט במרחק של כ-4.65 מיליון שנות אור ממערכת השמש ונמצאת סמוך לקצה של הקבוצה המקומית. בסביבת הגלקסיה נמצאות גם גלקסיית סקסטנט A, גלקסיית משאבה הננסית ו-NGC 3109 שמהוות ביחד תת-קבוצה של גלקסיות שנקראת קבוצת NGC 3109 או קבוצת משאבה - סקסטנט. גלקסיות הקבוצה נמצאות במרחק של בין 5.2 מיליון שנות אור ל-5.8 מיליון שנות אור ממרכזה של הקבוצה המקומית (גלקסיית סקסטנט B היא הקרובה ביותר מביניהן) וחלק מהחוקרים רואים בה קבוצת גלקסיות נפרדת מהקבוצה המקומית, כך ששייכותה של גלקסיית סקסטנט B לקבוצה המקומית מוטלת בספק. לגלקסיה בהירות נראית מדרגה 11.9 וגילויה מיוחס לאסטרונום אלברט וילסון שזיהה אותה בצילומים של מצפה הכוכבים פאלומר, שנעשו בתחילת שנות ה-50 של המאה ה-20. הגלקסיה נמצאת כ-6 מעלות מצפון-צפון-מערב ל-α בסקסטנט וכ-7 מעלות מדרום-דרום-מערב לרגולוס. המרחק הזוויתי בינה ובין גלקסיית סקסטנט A הוא כ-10 מעלות, שממרחקן שקול לכ-840,000 שנות אור.

==מאפיינים==
גודלה הזוויתי של הגלקסיה הוא כ-4.3 דקות קשת שממרחקה שקול לקוטר של כ-5,800 שנות אור, מסתה מוערכת בכ- מסות שמש, כרבע אחוז ממסת שביל החלב, אך מסת הכוכבים הנראים שבה היא רק כ- מסות שמש ובנוסף יש בה יחסית הרבה מימן נייטרלי שמסתו דומה למסת הכוכבים שבה. שאר מסת הגלקסיה, כ-90%, מורכבת מחומר אפל שטיבו אינו ידוע. בהירותה הנראית הכוללת של הגלקסיה היא פי 40 מיליון מעוצמת ההארה של השמש המתכתיות הממוצעת של כוכבי הגלקסיה נמוכה למדי ועומדת על כ-2.5% מזו של השמש, מה שמצביע על אוכלוסיית כוכבים זקנה יחסית לזו של שביל החלב. בניגוד לגלקסיית סקסטנט A שמכילה אזורי יצירת כוכבים, גלקסיית סקסטנט B היא די אחידה ואין בה יצירה של כוכבים חדשים.

== קישורים חיצוניים ==

* 

==הערות שוליים==

קטגוריה:קבוצת הכוכבים סקסטנט
סקסטנט B
סקסטנט B
דוד קקיאשווילי

דוד קקיאשווילי (David Kakiashvili) הוא אורולוג, עוסק באורואונקולוגיה ובכירורגיה רובוטית, היה בין הראשונים שהחלו לנתח בישראל באמצעות רובוטיקה רפואית, על ידי מערכת כירורגית דה וינצ'י, מאפריל 2018 - נובמבר 2020 כיהן כמנהל המחלקה האורולוגית במרכז רפואי הלל יפה, מנובמבר 2020 מכהן כמנהל המחלקה האורולוגית במרכז הרפואי לגליל בנהריה.

תחומי עניין ועיסוק קליני: ניהול של ממאירויות אורולוגיות מורכבות תוך שימוש בטכנולוגיות זעיר פולשנית מתקדמות.

תחומי המחקר של קקיאשווילי עוסקים באורואונקולוגיה ובהערכה של טכנולוגיות ניתוחיות חדשות.

==ביוגרפיה==

קקיאשווילי סיים את לימודי הרפואה באוניברסיטה הרפואית בגאורגיה. את התמחותו באורולוגיה סיים בבית החולים רמב"ם.

קקיאשווילי ביצע שנת מחקר בסיסי ב-"Baylor College of Medicine" ביוסטון שבטקסס ובהמשך הוכשר כאורואונקולוג ומנתח בשיטות זעיר-פולשניות באוניברסיטת טורונטו, בקנדה, ובאונטריו בארצות הברית לאחר השתלמות בת 4 שנים.

בפברואר 2010 מונה קקיאשווילי למנהל תחום, כירורגיה רובוטית, מנהל השירות לאורואונקולוגיה וסגן מנהל המחלקת האורולוגיה בבית חולים רמב"ם.

ברמב"ם קקיאשווילי ניתח באמצעות הרובוט "דה וינצ'י".

מאפריל 2018 - נובמבר 2020 כיהן קקיאשווילי כמנהל המחלקה האורולוגית במרכז הרפואי "הלל יפה" בחדרה.

מנובמבר 2020 מכהן כמנהל המחלקה האורולוגית ב בנהריה. 

קקיאשווילי משמש כמורה בתחום הניתוח הרובוטי.

==ממחקריו של קקיאשווילי==
* [https://www.ncbi.nlm.nih.gov/pubmed/?term=Kakiashvili DM ממחקריו של קקיאשווילי באתר PubMed, (ראו מאמרים הממוספרים: 5,14,15,16,20,21,22,26,29,30,33)]

==מפעילותו הכירורגית ==
* כריתת ערמונית מלאה תוך שימוש בלפרוסקופיה רובוטית ותוך שימור העצבים
* כריתה רובוטית חלקית של כליה
* כריתת בלוטות בלוטת יותרת הכליה
* כריתה מלאה של שלפוחית השתן עם הטיית שתן ויצירת שלפוחית שתן חלופית
* ניתוחים משמרי עצבוב לבלוטות לימפה רטרופריטוניאליות לסרטן גרורתי של האשכים

==מערכת כירורגית דה וינצ'י==

מערכת דה וינצ'י היא מערכת רובוטית, המופעלת מרחוק על ידי כירורג ספציפי (אורולוג, כירורג כללי, גיניקולוג, כירורג לב-חזה, כירורג אף אוזן. גרון, וכדומה) מאפשרת לבצע את כל מהלך הניתוח מבלי צורך למקם בכל פעם את הרובוט בזווית חדשה. זרועות הניתוח של הרובוט משמשות כמפרק כף יד אנדוסקופי, כשלמעשה הן מחקות את תנועות היד והמפרק של כף יד האדם, אך ללא רעידות יד.

יתרון נוסף של הרובוט, הוא המצלמה המספקת תמונה תלת-ממדית בהגדלה פי 12 ובאיכות HD המאפשרת לנתח דרך חתכים קטנים יותר (4–5 פתחים זעירים), דבר המסייע לקיצור תהליך ההחלמה. כך ניתן להימנע מכל פגיעה בלתי נחוצה ברקמות, בכלי דם ובעצבים. כתוצאה מכך נמנעים סיבוכים ותהליך ההחלמה קצר.

בניתוחים להסרת גידולים סרטניים, הטכנולוגיות החדשות שנוספו ל'רובוט דה וינצ'י' מסייעות לזהות בדיוק רב יותר את גבולות הגידול ולהותיר שוליים נקיים.

המנותח משתחרר אל ביתו בדרך כלל בתוך 24–48 שעות.

==ראו גם==
* מערכת כירורגית דה וינצ'י
* כירורגיה רובוטית

==קישורים חיצוניים==
* 
* 

==הערות שוליים==

קטגוריה:אורולוגים ישראלים
קטגוריה:סגל רמב"ם - הקריה הרפואית לבריאות האדם
קטגוריה:סגל המרכז הרפואי הלל יפה
קטגוריה:סגל המרכז הרפואי לגליל
מונדיאליטו 2008 (כדורגל חופים)

מונדיאליטו 2008 בכדורגל חופים היה טורניר כדורגל חופים, שנערך בחוף "פראיה דה רושה" בפורטימאו, פורטוגל בין התאריכים 1 באוגוסט ל-3 באוגוסט 2008. התחרות כללה ארבע נבחרות שהתחרו ביניהן בשיטת ראונד-רובין (שיטה שבה כל נבחרת פוגשת את כל הנבחרות האחרות).

==הנבחרות המשתתפות==

* ארגנטינה
* ברזיל
* צרפת
* פורטוגל (מארחת)

==טבלה סופית==

{| class="wikitable" style="text-align: center;"
|-
!width="175"|קבוצה
!width="20"|משחקים
!width="20"|ניצחונות
!width="75"|ניצחונות(לאחר הארכה או פנדלים)
!width="20"|הפסדים
!width="20"|שערי זכות
!width="20"|שערי חובה
!width="20"|הפרש שערים
!width="20"|נקודות
|- style="background-color: #ccffcc;"
|align="right"| פורטוגל
|3||3||0||0||13||5||8+||9
|-
|align="right"| ברזיל
|3||2||0||1||12||8||4+||6
|-
|align="right"| ארגנטינה
|3||1||0||2||4||9||5-||3
|-
|align="right"| צרפת
|3||0||0||3||2||9||7-||0
|}

{| class="wikitable"
|style="background-color: #ccffcc;"|<small>הזוכה בטורניר</small>
|}

==לוח זמנים ותוצאות==

----

----

==פרסים==
{| class="wikitable" style="margin:auto"
!width=33% colspan="4"| השחקן המצטיין (MVP)
|-
|align="center" colspan="4"| מאדג'ר
|-
!colspan="4"| מלך השערים
|-
|align="center" colspan="4"| מאדג'ר
|-
!colspan="4"| השוער המצטיין
|-
|colspan="4" align="center"| מו
|}

==ראו גם==
* כדורגל חופים
* מונדיאליטו
* אליפות אירופה בכדורגל חופים

==קישורים חיצוניים==
* [https://www.beachsoccer.com/ האתר הרשמי של כדורגל החופים]

קטגוריה:תחרויות כדורגל חופים בפורטוגל
קטגוריה:2008 בספורט